Lorimer spilte for Leeds United i to opphold. Lorimers første Leeds United-karriere varte fra 1962 til 1979, da han gikk til den kanadiske klubben Toronto Blizzard (31 kamper, ni mål). Deretter vendte han tilbake til England igjen for å spille for York City (29 kamper, åtte mål), før han igjen dro til Canada for å spille for Toronto Blizzards (18 kamper, to mål) og Vancouver Whitecaps (87 kamper, 23 mål). Han returnerte til Leeds United i 1983 for å assistere Eddie Gray i gjenoppbyggingen av laget som i 1982 hadde rykket ned til daværende 2.divisjon. Lorimer ble så flyttet tilbake på banen i en midtbanerolle, og han spilte sin siste kamp for Leeds United i 1985, i en alder av 39 år. Han fikk totalt 21 kamper for Skottland mellom 1969 og 1976 (fire mål) og scoret blant annet 2-0-målet mot Zaire i VM i 1974. Han vant eliteserien i England to ganger med Leeds United (1969 og 1974), UEFA-cupen to ganger, den engelske FA-cupen én gang (1972) og ligacupen én gang (1968).